Wilde leeu gesoek ná ontsnapping uit sleepwa | Maroela Media
Wilde leeu gesoek ná ontsnapping uit sleepwa
Die leeu wat gevang is. Foto: Verskaf
Owerhede en die gemeenskap het 'n soektog van stapel gestuur na 'n wilde leeu wat Sondagmiddag in die Magoebaskloof-omgewing ontsnap het.
Lt.kol. Moatshe Ngoepe, provinsiale polisiewoordvoerder van Limpopo, het gesê aanvanklik het twee leeus weggekom toe hulle uit die luik van 'n wildsleepwa wat deur 'n bakkie gesleep is by George Valley ontsnap het.
"Volgens 'n ooggetuie het die twee leeus in 'n denneboomplantasie ingegaan nadat hulle op 'n manier uit die bewegende sleepwa ontsnap het. Die bestuurder van die bakkie beweer hy het die leeus van een reservaat na 'n ander vervoer. Nadere ondersoek word nog gedoen om presies te bepaal van waar en waarheen die leeus op pad was," het hy gesê.
Ngoepe het gesê een van die leeus het haar poot beseer toe sy uit die bewegende sleepwa gespring het. "Die leeu het teen die nat en modderige heuwel opwaarts gesukkel en is later daar gevind en gevang. Die ander leeu het na 'n stroom aan die oorkant van die R528-pad gehardloop en is steeds soek.
"Lede van die meenskap word gewaarsku om versigtig te wees as hulle in die omgewing is of daarheen reis."
Enigiemand wat die leeu sien, word versoek om die polisie se noodnommer by 10111 te bel.
Opvolg: Rondloperleeu opgespoor
175 oor naweek in Jhb vasgetrek
Hulle is klaar gevind.
Pragtige nuwe voorkoms
Jammer om te hoor, maar as hy dalk honger word, hoop ek hy loop 'n avodadodief of twee raak in die boorde.